RÅDETS AFGØRELSE (EU) 2021/465

af 16. marts 2021

om beskikkelse af et medlem af Det Europæiske Økonomiske og Sociale Udvalg

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 300, stk. 2, og artikel 302,

under henvisning til Rådets afgørelse (EU) 2019/853 af 21. maj 2019 om Det Europæiske Økonomiske og Sociale Udvalgs sammensætning (1),

under henvisning til indstillingen fra Den Tjekkiske Republik,

efter høring af Europa-Kommissionen, og

ud fra følgende betragtninger:

(1) Mandatet for medlemmerne af Det Europæiske Økonomiske og Sociale Udvalg udløb den 20. september 2020.

(2) Rådet vedtog den 2. oktober 2020 afgørelse (EU) 2020/1392 (2) om beskikkelse af medlemmer af Det Europæiske Økonomiske og Sociale Udvalg for perioden fra den 21. september 2020 til den 20. september 2025 og om ophævelse af Rådets afgørelse om beskikkelse af medlemmerne af nævnte udvalg for samme periode. Den 22. oktober 2020, 30. oktober 2020 og 13. november 2020 vedtog Rådet tre yderligere afgørelser om beskikkelse af medlemmer af dette udvalg for denne periode (3). En plads til Den Tjekkiske Republik i Det Europæiske Økonomiske og Sociale Udvalg forblev ledig og skulle besættes ved en efterfølgende afgørelse om beskikkelse.

(3) Ved skrivelse af 7. december 2020 bekræftede Den Tjekkiske Republik indstillingen af Jaroslav UNGERMAN med henblik på beskikkelse som medlem af Det Europæiske Økonomiske og Sociale Udvalg for perioden fra den 21. september 2020 til den 20. september 2025. Denne suppleant bør beskikkes for den resterende del af mandatperioden, der løber indtil den 20. september 2025 —

VEDTAGET DENNE AFGØRELSE:

Artikel 1 Jaroslav UNGERMAN, Advisor and analyst specialised in economics and strategic planning, beskikkes som medlem af Det Europæiske Økonomiske og Sociale Udvalg for den resterende del af mandatperioden, der løber indtil den 20. september 2025.

Artikel 2 Denne afgørelse træder i kraft på dagen for vedtagelsen.

Udfærdiget i Bruxelles, den 16. marts 2021. På Rådets vegne A.P. ZACARIAS Formand

(1) EUT L 139 af 27.5.2019, s. 15.

(2) Rådets afgørelse (EU) 2020/1392 af 2. oktober 2020 om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2020 til den 20. september 2025 og om ophævelse og erstatning af Rådets afgørelse om beskikkelse af medlemmerne af Det Europæiske Økonomiske og Sociale Udvalg for perioden fra den 21. september 2020 til den 20. september 2025, som blev vedtaget den 18. september 2020 (EUT L 322 af 5.10.2020, s. 1).

(3) Rådets afgørelse (EU) 2020/1555 af 22. oktober 2020 om beskikkelse af et medlem af Det Europæiske Økonomiske og Sociale Udvalg for perioden fra den 21. september 2020 til den 20. september 2025 (EUT L 355 af 26.10.2020, s. 1), Rådets afgørelse (EU) 2020/1636 af 30. oktober 2020 om beskikkelse af et medlem af Det Europæiske Økonomiske og Sociale Udvalg for perioden fra den 21. september 2020 til den 20. september 2025 (EUT L 369 af 5.11.2020, s. 1) og Rådets afgørelse (EU) 2020/1709 af 13. november 2020 om beskikkelse af to medlemmer af Det Europæiske Økonomiske og Sociale Udvalg for perioden fra den 21. september 2020 til den 20. september 2025 (EUT L 385 af 17.11.2020, s. 16).